**16.12.21**



**MasterChef 2022 - Το γύρισμα του trailer**

Πολλοί προσπάθησαν, όμως δεν μπορούν όλοι να είναι κυρίαρχοι της μαγειρικής !

Γιατί κανείς άλλος δεν μπορεί να είναι **MasterChef 2022!** Ο μεγαλύτερος, πρωτότυπος, παγκόσμιος τηλεοπτικός διαγωνισμός μαγειρικής, συνεχίζει για άλλη μια συναρπαστική σεζόν την επιτυχημένη πορεία του στο **Star** για να αναδείξει τον επόμενο **Έλληνα MasterChef 2022**!

Λίγο πριν μας αποχαιρετήσει το 2021, το απολαυστικό trailer του **MasterChef 2022** έρχεται για να μας υπενθυμίσει ό,τι τα καλύτερα είναι μπροστά μας και κοντά μας! Το trailer «βγήκε» στον τηλεοπτικό αέρα τη Δευτέρα 13 Δεκεμβρίου και προκάλεσε «σεισμό» γέλιου και σχολίων στους χρήστες των social media.

**Δείτε το trailer του MasterChef 2022:** [**https://youtu.be/dA9P4cetCoI**](https://youtu.be/dA9P4cetCoI)

Θα μπορούσαν ποτέ οι τρεις chef – είδωλα και θεματοφύλακες της γεύσης, **Σωτήρης Κοντιζάς**, **Πάνος Ιωαννίδης** και **Λεωνίδας Κουτσόπουλος,** να αλλάξουν πορεία ζωής; Να κάνουν τη μεγάλη ανατροπή; Να απαρνηθούν κουτάλες, κατσαρόλες, το μπεν μαρί, το κονφί το κονσομέ και να διαλέξουν ρινγκ, πίστες και μαθήματα χορού;

Ο **Λεωνίδας Κουτσόπουλος** «παλεύει» με το ταλέντο του όχι στα αυγά ποσέ αλλά στα… δυνατά κροσέ! Επαγγελματίας πυγμάχος με αποφασιστικότητα, ορμή, και το γνωστό βλέμμα – αίνιγμα αλλά μήπως κάτι δεν έχει υπολογίσει σωστά;

Ο **Πάνος Ιωαννίδης**, θέλησε να ανακαλύψει άγνωστες πτυχές του εαυτού του σε μια αίθουσα μπαλέτου. Αντί να ετοιμάζει σάλτσα κουλί, βρίσκεται ανάμεσα σε τουτού από λευκό τούλι και εκείνος ως «μαύρος κύκνος» παλεύει να συντονίσει τις κινήσεις του με τις εντολές της δασκάλας χορού, προκαλώντας της.. πονοκέφαλο!

Τι μπορεί να κάνει ένας Ιάπωνας στα μπουζούκια; Να είναι στην κουζίνα και να ετοιμάζει απολαυστικό σούσι ή να τραγουδάει στην πίστα μεγάλες λαϊκές επιτυχίες; Μη βιαστείτε να απαντήσετε γιατί ο **Σωτήρης Κοντιζάς** κάνει τη μεγάλη έκπληξη τραγουδώντας για τον μεγάλο του έρωτα, το φαγητό!

Όλες οι προσπάθειες τους όμως να αλλάξουν τη μοίρα τους είναι μάταιες! Γιατί όλοι οι δρόμοι οδηγούν τελικά στην κουζίνα του **MasterChef 2022**, που είναι πανέτοιμη να τους υποδεχθεί μαζί με δεκάδες υποψήφιους μάγειρες για να ζήσουμε για άλλη μια χρονιά ένα μαγικό, μοναδικό, εκστατικό, μαγειρικό ταξίδι!

Το γύρισμα για το trailer του **MasterChef 2022** ήτανπολύωρο αλλά ξεκαρδιστικό, με τους τρεις chef σε μεγάλα κέφια, με ανεβασμένη ενέργεια και διάθεση.

Αξέχαστο θα μείνει σε όλους το βλέμμα του **Λεωνίδα Κουτσόπουλου** μόλις αντίκρυσε τον αντίπαλό του στο ρινγκ καθώς το ύψος του ξεπερνάει τα 2 μέτρα! Λίγο πριν το γύρισμα ο **Λεωνίδας  Κουτσόπουλος** έκανε προπόνηση με τον επαγγελματία αθλητή, φόρεσε τον εξοπλισμό του, έβαλε το μασελάκι του και ρίχτηκε σαν "πάνθηρας" στη μάχη!

Το γύρισμα του **Πάνου Ιωαννίδη** δυσκόλεψε περισσότερο από όλα την παραγωγή, η οποία έψαξε πάρα πολύ για να βρει παπούτσι μπαλέτου νούμερο 50!!! Πριν μπει στο σετ, ο **Πάνος Ιωαννίδης** έκανε ζέσταμα και πρόβα

με τις μπαλαρίνες και τους χορευτές. Ο "μαύρος κύκνος", όπως τον αποκαλούσαν, ακολούθησε πιστά  τη χορογραφία και εκτέλεσε με περίσσια χάρη τα tendu, τα relevé-plié και τα demi-plié, που απαιτούσε το concept.

Με αφορμή το τρέιλερ, εκτός από την αξέχαστη ερμηνεία, ο **Σωτήρης Κοντιζάς** αποκάλυψε και ένα ακόμα του ταλέντο καθώς υπογράφει τους στίχους του τραγουδιού μαζί με τον σκηνοθέτη του **MasterChef**, **Κώστα Τριπύλα**. Οι δυο τους το έγραψαν καθ'οδόν για την Αθήνα μετά την audition της

Θεσσαλονίκης.  Τη μουσική έγραψε ο μουσικός επιμελητής του **MasterChef,Τρύφων Κουτσουρέλης**. Ο **Σωτήρης Κοντιζάς** μπήκε από την αρχή  βαθιά στο «πετσί» του ρόλο του. Τι κι αν ήταν νωρίς το πρωί, τι κι αν έχει πάει μία και μοναδική φορά στα μπουζούκια στη ζωή του; Το έζησε σαν αληθινός star με την πίστα να γεμίζει λουλούδια από τους θαυμαστές του!

**Δείτε video, που προβλήθηκε στην εκπομπή «breakfast@star», από τα backstage του γυρίσματος του trailer του MasterChef 2022:**

[**https://youtu.be/BWRBfIBKinA**](https://youtu.be/BWRBfIBKinA)

**Είναι γεγονός! Το MasterChef 2022 έρχεται στο Star!**

**Συντελεστές trailer**

**Παραγωγός: Νίκος Χριστοφόρου**

**Ηead of Productions: Σάββας Βέλλας**

**Executive Producer: Γιάννης Θηραίος**

**Σκηνοθεσία: Κώστας Τριπύλας**

**Διεύθυνση Φωτογραφίας: Στέλιος Πίσσας**

**Σκηνογράφος :Χριστίνα Κωστέα**

**Οργάνωση Παραγωγής: Λουκάς Ζαγοραίος**

**Βοηθός Σκηνοθέτη: Σοφία Καθαρείου**

**Ενδυματολόγος: Λίλα Κουτσιουμάρη**

**Ενδυματολόγος: Έλενα Παπανικολάου**

**Make Up Artist : Μαίρη Λου Τζηβελέκη**

**Εκτέλεση παραγωγής: Green Pixel Productions**

**#MasterChefGR**

**MasterChef on Social Media**

[https://www.facebook.com/MasterChefGR/](https://eur03.safelinks.protection.outlook.com/?url=https%3A%2F%2Fwww.facebook.com%2FMasterChefGR%2F&data=04%7C01%7Catrisbioti%40star.gr%7C602305d8d783402f02e408d8b3250d14%7Cfa800d6a594c4dba9007216d703d7854%7C1%7C0%7C637456319003416336%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=5ArXYDzqXU5UU2wTHrO8jjCbsNI6Wggr%2F8393EOOdCk%3D&reserved=0)

[https://twitter.com/masterchefgr](https://eur03.safelinks.protection.outlook.com/?url=https%3A%2F%2Ftwitter.com%2Fmasterchefgr&data=04%7C01%7Catrisbioti%40star.gr%7C602305d8d783402f02e408d8b3250d14%7Cfa800d6a594c4dba9007216d703d7854%7C1%7C0%7C637456319003416336%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=TdBQF9QjjZlwxa4oAlGrJUf3kXPCDtuC1AKsC3eMp4M%3D&reserved=0)

[https://www.instagram.com/masterchefgr/](https://eur03.safelinks.protection.outlook.com/?url=https%3A%2F%2Fwww.instagram.com%2Fmasterchefgr%2F&data=04%7C01%7Catrisbioti%40star.gr%7C602305d8d783402f02e408d8b3250d14%7Cfa800d6a594c4dba9007216d703d7854%7C1%7C0%7C637456319003426291%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=JRfR0UYEXz%2BqYbalg85rsHumEhNLQ%2Bt06Uw7krN6FXc%3D&reserved=0)

[https://www.tiktok.com/@masterchefgr](https://eur03.safelinks.protection.outlook.com/?url=https%3A%2F%2Fwww.tiktok.com%2F%40masterchefgr&data=04%7C01%7Catrisbioti%40star.gr%7C602305d8d783402f02e408d8b3250d14%7Cfa800d6a594c4dba9007216d703d7854%7C1%7C0%7C637456319003426291%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=jcd%2BCN%2B49h2o89qZpHkteEpq%2Fw7zNHu83Sup4ivyQMc%3D&reserved=0)

[**https://www.star.gr/tv/psychagogia/masterchef/**](https://www.star.gr/tv/psychagogia/masterchef/)

[**https://www.star.gr/tv/press-room/**](https://www.star.gr/tv/press-room/)

*Σημ: Όσοι συμμετείχαν στα γυρίσματα του trailer του MasterChef 2022 ήταν πλήρως εμβολιασμένοι και είχαν υποβληθεί σε μοριακό test 24 ώρες πριν το γύρισμα και σε rapid test λίγο πριν την έναρξη.*

Ευχαριστούμε πολύ

Γραφείο Τύπου & Επικοινωνίας